Unei însingurate despre Crăciunul lovankăi 

Materiale despre Naşterea Domnului nostru lisus Hristos: 


https://archive.org/details/Qsteaemy?query=Na % C5 9% 9Fterea+Domnului+nostru+lisus+ 
Hristos 


https://independent.academia.edu/emystea/Na % C5 % 9Fterea-Domnului-(-25-dec 


https://www.slideshare.net/steaemy 1/search_my_uploads?type=&new=&qg=Na % C5%9Fte 
rea+Domnului+ 


Te plângi că eşti singură într-un oraş mare. Atâta lume se agită în jurul tău ca un 
furnicar, şi totuşi tu te simţi ca în pustie. Cel mai greu îți este de marile sărbători. 
Peste tot freamătă bucuria, iar pe tine te apasă întristarea. Crăciunul şi Paştele vin 
la tine ca nişte vase goale, pe care le umpli cu lacrimi. Când aceste sfinte praznice 
sunt departe în urmă sau înaintea ta, te simţi mai liniştită; însă când se apropie şi 
vin, întristarea şi pustietatea pun stăpânire pe sufletul tău. 


Ce să-ţi fac? Să-ţi povestesc povestea cu Crăciunul lovankăi; poate că te vei folosi. 
O voi lăsa pe ea să-ţi povestească, aşa cum mi-a povestit mie. „De patruzeci de ani 
şi încă câţiva privesc această lume ca fecioară. Nicicând nici o bucurie - doar 
puţin, când eram copil în casa părintească. Dar înaintea lumii nu mă arătam tristă, 
înaintea oamenilor mă prefăceam veselă, dar în singurătate plângeam. Toţi mă 
socoteau o ființă fericită, fiindcă aşa mă arătam, îi aud pe toţi din jurul meu că se 
plâng, căsătoriţii şi necăsătoriţii, bogaţii şi săracii, toţi. Şi mă gândesc: de ce să mă 
mai plâng şi eu nefericiţilor de nefericirea mea, nefăcând astfel altceva decât să 
sporesc nefericirea din jurul meu? Mai bine să mă prefac veselă: aşa voi fi de folos 
lumii necăjite, iar taina mea o voi ascunde în mine însămi şi o voi plânge în 
singurătate. 


M-am rugat lui Dumnezeu să mi Se arate în vreun fel; măcar un singur deget al Lui 
să simt undeva. Mă rugam aşa ca să nu mor deodată de amărăciunea ascunsă. Din 
toate veniturile făceam milostenie oriunde mi se da prilejul. Mergeam pe la toți 
bolnavii şi săracii şi le aduceam bucurie cu bucuria mea părută. 


„Eu Te cred, Dumnezeule Bune”, spuneam adesea, „dar mă rog ie, arată-mi-Te 
cumva, ca să Te cred încă şi mai mult”. Cred, Doamne, ajută necredinței mele, 
repetam aceste cuvinte din Evanghelie. Şi, cu adevărat, rămâneam în viaţă ca 
Domnul să mi Se arate. 


Cele mai chinuitoare erau pentru mine marile praznice. După slujbe, mă încuiam la 
mine şi udam cu lacrimi tot Crăciunul meu şi tot Paştele. De Crăciunul trecut însă, 
mi S-a arătat Dumnezeu. lată cum a fost. 


Se apropie acea mare zi. Mă hotărăsc să pregătesc totul aşa cum pregătea mama 
mea: şi friptură, şi turtă, şi cozonac, şi toate celelalte. Aştern paie prin casă, arunc 
câte trei nuci în fiecare colţ al odăii - să fie milostivă Sfânta Treime spre cele patru 
colțuri ale lumii. Şi făcând toate acestea, mă rugam neîncetat: „Doamne, trimite-mi 
oaspeţi - dar să fie flămânzi şi săraci de tot! Mă rog ie, arată-mi-Te în acest fel!” 


Câteodată îmi venea gândul: „Iovanko, proasto, ce oaspeţi aştepţi tu de Crăciun? În 
astă sfântă zi, fiecare este la casa lui; cine ar putea să îţi fie oaspete?” Şi plângeam, 
şi plângeam. Dar iarăşi spuneam această rugăciune şi pregăteam, pregăteam. După 
ce m-am întors de Crăciun de la biserică, am aprins lumânarea, am pus faţa de 
masă, am aşternut totul pe masă şi am început să umblu încolo şi încoace prin 
cameră. 


„Dumnezeule, nu mă părăsi!” Şi iarăşi mă rugam. Pe stradă nu trecea mai nimeni. 
Era Crăciunul, şi pe deasupra strada noastră este retrasă - îndată, însă, ce scârțâia 
zăpada sub picioarele cuiva, eram la poartă! Am început să plâng şi am strigat: 
„Acum văd, Doamne, că m-ai părăsit de tot!” Plângeam eu aşa şi mă tânguiam, şi 
deodată! Deodată a bătut cineva în poartă, şi am auzit glasuri plângătoare: 
„Dăruieşte, frate! Dăruieşte, soro!” Alerg repede şi deschid poarta, înaintea mea - 
un orb şi călăuza lui, amândoi gârboviţi, zdrenţăroşi, răciţi. 


„Hristos S-a născut, domnii mei!” - am strigat eu plină de bucurie. 
„Adevărat S-a născut!” - clănțăniră ei. „Fă-ţi milă cu noi, soro! Nu cerem bani. De 


dimineaţă nimeni nu ne-a îmbiat cu pâine; vreun bănuţ sau un pahar de rachiu, dar 
pâine - nimeni. Suntem foarte flămânzi”. 


Eu, parcă eram în ceruri. l-am dus în casă şi i-am pus la masa plină. Şi le slujeam 
plângând întruna de bucurie. 


Ei m-au întrebat miraţi: „De ce plângi, doamnă?” 


„De bucurie, domnii mei, de bucurie curată şi luminată! Ce L-am rugat pe 
Dumnezeu, Dumnezeu mi-a dat. De câteva zile mă tot rog Lui să îmi trimită nişte 
oaspeţi chiar aşa ca voi, şi iată că El mi 1-a trimis. Nu aţi venit la întâmplare, ci 
Bunul meu Dumnezeu v-a trimis. El mi S-a arătat astăzi prin voi. Acesta este 
Crăciunul cel mai vesel din viaţa mea. Acum ştiu că e viu Dumnezeul nostru. Slavă 
Lui şi mulţumită!”. 


„Amin”, au răspuns oaspeţii mei cei dragi. l-am ţinut până seara, le-am umplut 
traistele şi i-am petrecut”. 


Aşa a fost Crăciunul trecut al lovankăi. Dă, Doamne, ca cel de anul acesta să-i fie 
şi mai îmbucurător. Roagă-te şi tu, fiică, să ţi Se arate Tatăl Ceresc pe vreo cale - 
iar la Dumnezeu sunt multe căi - şi vei trăi minunea. Nu te pregăti de întristare în 


această zi mare, ci pregăteşte-te de bucurie. Şi Atotvăzătorul, Atotmilostivul, va 
face ţie bucurie. 


(extras din cartea - Episcop Nicolae Velimirovici - Răspunsuri la întrebări ale 
lumii de astăzi - scrisori misionare - Scrisoarea a 95-a) 


